**Балалардың шығармашылығын дамыту**

Қазақстан Республикасы білім және ғылым министрлігі

Жамбыл атындағы №39 жалпы білім беретін мектебі коммуналдық мемлекеттік мекемесі

*(ӘДІСТЕМЕЛІК ҚҰРАЛ)*

Қазақ тілі мен әдебиеті пәні мұғалімі: Сартай Ақжарқын Діллабайқызы

МАЗМҰНЫ

Кіріспе ...............................................................................

Балалардың шығармашылық қабілеттерін дамыту бағыттары..........................................................................

Оқушылардың шығармашылық қабілеттерін анықтау диагностикасы....................................................................

Балалардың шығармашылық қабілетін дамытудың әдістері..............................................................................

Ата-аналарға арналған әдістеме......................................

Мұғалімдерге арналған әдістеме.....................................

Оқушылардың шығармашылық деңгейінің құрылымдық мазмұндық сипаттамасы.....................................................

Баланың шығармашылық қабілетін

бағалау және қолдау............................................................

Пайдаланған әдебиеттер.......................................................

Кіріспе

Қазіргі таңда жас ұрпаққа жан-жақты білім беру, тәрбиелеу әрбір ұстаздың басты міндеті болып табылады. Жас ұрпақты оқытып — тәрбиелеу үлкен жауапкершілікті, ізденіс пен шыдамдылықты, ұстаздың заман көшіне сай білімнің қыр-сырын терең меңгеріп, жаңа ақпараттық технологиялармен қаруланғанын, жан-жақтылығын талап етеді. Себебі ұстаз алдында заман талабына сай-жеке индивид тұлғаны қалыптастыру міндеті тұр. Жан-жақты қалыптасқан, білім мен тәрбиені қатар тізгіндеген,  өмір көшінен өзіндік орын алар тұлғаны тәрбиелеп, қалыптастыру оңай шаруа емес екенін ұстаздар жақсы түсінеді. Тұлғаны оқытып, тәрбиелеу ең алдымен отбасы-ошақ қасынан бастау алып, мектеп табалдырығынан жалғас табуы керек.

**Балалардың шығармашылық қабілеттерін дамыту бағыттары**

Баланың шығармашылық қабілетін дамыту өте ертеден зерттеліп келеді. Адам баласының сөйлей бастаған кезінен бастап, бүгінгі күнге дейін жеткен жетістіктері – шығармашылықтың нәтижесі.

**Шығармашылық – адамның өмір шындығында өзін-өзі тануға ұмтылуы, ізденуі болып табылады. Өмірде дұрыс жол табуы үшін адам ой түйіп, өздігінен саналы, дәлелді шешімдер қабылдай білуге үйренуі керек. «Шығармашылық» сөзі «шығару», «ойлап табу» деген ұғымды білдіреді. Философиялық сөздікте «шығармашылық- қайталанбайтын тарихи-қоғамдық мәні бар, жоғары сападағы жаңалық ашатын іс-әрекет»-деп көрсетілген.**

Шығармашылық жұмыста, әсіресе, бала қиялының орны ерекше. Бұл жөнінде М.Жұмабаевтың айтқан тамаша пікірі бар: «Жаратылыстың құшағында, меруерт себілген көк шатырдың астында, хош иісті жасыл кілем үстінде, күнмен бірге күліп, түнмен бірге түнеріп, желмен бірге жүгіріп, алдындағы малымен бірге өріп, сары сайран далада тұрып өсетін қазақ баласының қиялы жүйрік, өткір, терең болуға тиісті». «Баланың атағ3а тартуы рас болса, сиқырлы даланың баласы – қазақ баласы қиялқұмар болуға тиісті». Педагог ғалымның айтқанының сөз өнері — әдебиетке тікелей қатысы бар. Сабақтарды түрлендіріп өткізудің маңызы ерекше. Шығармашылық сипаттағы сабақтар түрлерін жүйелі ұйымдастыру арқылы оқушылардың танымдық белсенділігі қалыптасып, ұстазы берген ақпаратты, іс-әрекет тәсілдерімен бағалау өлшемдерін қамтитын қоғамдық және ұжымдық тәжірибе тағылымдарын игеріп қана қоймай, оқушы барлық іс-әрекетте шығармашылық бағыт ұстанады, қабілет білігін ұштай түседі. Оқушыларды шығармашылыққа баулудың, өзіндік іс-әрекетін ұйымдастырудың түрлері өте көп.

Психолог Л.Выготскийдің пікірінше: «Шығармашылық – жаңалық ашатын әрекет». Оқу-тәрбие үдерісінде оқушының қабілетін, шығармашылығын дамыту мәселесі М.Құдайқұлов, Г.Нургалиева, Б.Тұрғынбаева еңбектерінде қарастырылған. Ғалымдардың айтулары бойынша, жалпы адам баласы табиғатында қабілетсіз болмайды. Біреулердің қабілеті жоғары болса, екіншілерінің қабілеті орташа, төмен болады. Оқушының шығармашылық белсенділігін тиімді әдіс-тәсілдермен дамыту мұғалімнің шеберлігі мен біліктілігіне байланысты.

Шығармашылық-кез келген баланың жеке тұлға болып қалыптасуындағы негізгі қасиеттердің бірі. Ол балаға өзіндік көзқарас қалыптастыруға, өз ойын еркін жеткізуге және мәселелерді шешудің тың жолдарын табуға көмектеседі. Шығармашылық-адамның ойлау, қиялдау және жаңашылдық қабілетін дамытатын маңызды қасиет. Ол баланың өзін-өзі танып, өз ойын еркін жеткізуіне, мәселелерді шешудің ерекше жолдарын табуына мүмкіндік береді. Шығармашылық қабілеті жоғары бала жаңа идеяларды ұсынуға, қиындықтарға төтеп беруге және өмірдегі өзгерістерге тез бейімделуге қабілетті болады.

**Балалар үшін шығармашылықтың маңызы:**

1. ***Ойлау қабілетін дамытады***- шығармашылықпен айналысатын бала логикалық және сыни ойлауға бейімделеді, жаңа шешімдерді табуға үйренеді.
2. ***Қиялын кеңейтеді***-ертегі құрастыру, сурет салу немесе музыкамен айналысу арқылы бала өз әлемін жасайды, жаңа бейнелер мен идеяларды қалыптастырады.
3. ***Өзін-өзі бағалауды арттырады***-шығармашылық жетістіктер баланың өзіне деген сенімін нығайтып, жаңа белестерге ұмтылуға ынталандырады.
4. ***Тұлғалық даму мен эмоциялық құрақталыққа ықпал етеді***-шығармашылықпен айналыстаын балалар эмоцияларын тиімді басқаруды үйреніп, өз сезімдерін шығармашылық арқылы білдіреді.

Сондай-ақ, Ұстаздар балалардың шығармашылық дамуына ерекше әсер етеді. Ертегілер, аңыз-әңгімелер, батырлар жыры-олардың ұлттық құндылықтарды бойына сіңіріп, ой-өрісін кеңейтуіне көмектеседі. Қазақтың дәстүрлі қолөнері, ою-өрнектері мен музыкасы да балалардың эстетикалық талғамын қалыстастырып, шығармашылық қабілеттерін дамытудың тамаша құралы болып табылады.

**Оқушылардың шығармашылық қабілеттерін анықтау диагностикасы**

Оқушылардың шығармашылық қабілетін дамыту үшін ең алдымен олардың мүмкіндіктерін дұрыс анықтап, бағыттау қажет. Бұл үшін әртүрлі диагностика әдістері қолданылады.

1. **Диагностикалау әдістері:**

* **Байқау әдісі-мұғалім немесе ата-ана оқушының күнделікті іс-әрекетін бақылайды:**
  + *қандай пәндер мен іс-әрекеттерге ерекше қызығушылық танытады?*
  + *стантарттан тыс шешімдер ұсына ма?*
  + *өз ойын еркін жеткізе ала ма?*
* **Әңгімелесу әдісі:**
  + *Егер сен жаңа планета ашсаң, оған қандай ат қояр едің?*
  + *Бір затты басқа мақсатта қолдану керек болса, не ойлап табар едің?*
  + *Өзіңді болашақта қандай мамандықта елестетесің?*
* **Тест әдістері:** баланың шығармашылық ойлауын анықтауға көмектесетін арнайы тесттер қолданылады:
* **Торренс** **тесті**-оқушыға сурет беріліп, оны толықтырып, жаңа мағына беру сұралады.
* **Гилфорд тесті-**баланың стандартты шешім табу қабілетін бағалайтын сұрақтар мен тапсырмалар беріледі.
* **Практикалық тапсырмалар беру-**оқушыларға шығармашылық тапсырмалар ұсынылады.
* **Сурет салу-**еркін тақырыпта немесе берілген элементтерді пайдаланып, ерекше сурет салу.
* **Әңгіме немесе ертегі құрастыру**-кездейсоқ сөздер арқылы әңгіме ойлап табу
* **Қолөнер жасау**-қарапайым материалдардан ерекше бұйым дайындау.
* **Музыкалық шығармашылық**-әуен шығару, ән айту немсе музыкалық аспапта ойнау.

**Бағалау критерийлері**

Диагностика нәтижелеріне қарай оқушылардың шығармашылық деңгейі үш топқа бөлінеді:

1. **Жоғары деңгей:**

-стандарттар тыс ойлайды.

-жаңа идеялар көп ұсынады.

-өз шығармашылық жұмсын толық аяқтай алады.

2**. Орташа деңгей:**

-шығармашылық қабілеті бар, бірақ кейбір идеялары қарапайым.

-күрделі тапсырмаларда қосымша көмек қажет етеді.

3**. Төмен деңгей:**

-шығармашылыққа қызығушылық танытпайды.

-идея ойлап табуда қиналады.

-өз бетінше шешім қабылдау қиынға соғады.

1. **Диагностикадан кейінгі әрекеттер**

-**Жоғарғы жеңгейдегі оқушыларға**-қабілетін одан әрі дамыту үшін байқауларға, шығармашылық жобаларға қатыстыру.

-**Орташа деңгейдегі оқушыларға**-қызығушылығын арттыру мақсатында көбірек шығармашылық тапсырмалар беру.

-**Төмен деңгейдегі оқушыларға**-шығармашылаққа баулитын ойындар, қарапайым және қызықты тапсырмалар беру арқылы қолдау көрсету.

Оқушылардың шығармашылық қабілетін диагностикалау олардың талантын анықтауға және дамытуға мүмкіндік береді. Әр оқушыға жеке көзқараспен қарап, оларды шабыттардыру маңызды.

**Балалардың шығармашылық қабілетін дамытудың әдістері**

Шығармашылық-адамның жаңашыл ойлап, ерекше туындылар жасау қабілеті. Балалардың шығармашылық қабілеттерін ерте жастан дамыту олардың танымдық, эмоционалдық және әлеуметтік дамуына оң әсер етеді. Бала қиялын еркін пайдалана алғанда, оның дүниетанымы кеңейіп, өз ойын ашық білдіру қабілеті күшейеді. **Балалардың шығармашылығын дамытудың маңызы:**

1) Қиыл мен ойлау қабілетін дамыту-балалар шығармашылық тапсырмалар орындау арқылы логикалық және сын тұрғысынан ойлауды жетілдіреді.

2) Өзін-өзі таныту мүмкіндігі-шығармашылықпен айналысқан бала өз эмоциясын, ішкі дүниесін сурет, музыка, қолөнер арқылы көрсетеді.

3) Проблемалады шешу дағдыларын қалыптастыру-жаңашыл ойлау дағдыларын меңгерген бала қиындықтарды шешуде стандартты емес жолдарды іздейді.

4)Эмоционалдық және әлеуметтік даму-балалар шығармашылық арқылы өз сезімдерін білдіріп, айналасындағы адамдармен жақсы қарым-қатынас орнатады.

5) Тәуелсіздік пен сенімділік қалыптастыру-өз қолымен жасаған жетістіктері баланың өзіне деген сенімін арттырады.

Балаларды шығармашылыққа баулуда мынадай әдістерді іс-жүзінде қолдану маңызды.

**Ойын арқылы дамыту**

Халық даналығында — «ойнай білмеген, ойлай да білмейді, ойында озған өмірде де озады» — деген аталы сөзінің сырына жүгінсек мектепке дейінгі кезеңдегі баланың ойынға деген құлқы, карым-катынасы олар өсіп өркендеп, есейгенде де өміріне жалғаса кететіндігі дәлелденген. **Кеңестік педагог А. С. Макаренко «Баланың ойынға деген құмарлығы бар, сол құмарлықты қанағаттандыра білуіміз керек. Ойнау үшін тек қана уақытты бөліп қана қоймай, сонымен бірге баланың барлық өміріне ойынды бере және сіңіре білуіміз қажет. Оның барлық өмірі ойыннан тұрады» деген пікірін өз еңбектерінде атап өткен.** Ойын – балалар үшін күрделі әрекет, ол білімді, ақылды ұйымдастыруды қажет етеді. Ал білімді бала қайдан алады? Оған бала ойын арқылы өзі үйренеді, үлкендер де үйретуге тиіс. Ойынның өз мақсаты, жоспары, арнайы заттары, т.б. көптеген ерекшеліктері болады.

Ойын – балалардың негізгі іс – әрекетінің бір түрі. Ойын арқылы бала өмірден көптеген мәліметтер алады, өзінің психологиялық ерекшеліктерін қалыптастырады, яғни ойын арқылы бала білім алады. Бала зейіні қажет ететін, әдейілеп ұйымдастырылған ойындар оның ақылын, дүниетанымын кеңейтеді, мінез – құлқын, ерік – жігерін қалыптастырады. Аса ірі психологтардың айтуы бойынша, бала ойын үстінде қандай болса, өскенде еңбекте де сондай болады. Ойын – адамның өмір танымының алғашқы қадамы. Жас сәбидің өмірі, қоршаған ортаны танып, еңбекке қатынасы, психологиялық ерекшеліктері ойын үстінде қалыптасады. Балалар ойын барысында өздерін еркін сезінеді, ізденімпаздық, тапқырлық әрекеті (сезіну, қабылдау, ойлау, зейін қою, ерік арқылы байқалады.) Түрлі психологиялық сезім әрекетіне сүңгиді.Ойын үстінде бала бейнебір өмірдің өзіндегіндей қуаныш пен реніш сезімінде болады.

Балаға таңдалған білім баланың ақылына лайықтап, талабын шабыттандыратындай, ойын оятарлық іскерлігін дамытарлықтай, бастаған істің нәтижесіне жетуге тырысарлықтай нәрлі болуы керек.

Халық өзінің қоршаған дүниенің қыры мен сыры егжей-тегжейлі білуді баланың санасына ойын арқылы жастайынан сіңіре білуді көздеген. Ойын бала табиғатымен егіз. Өйткені бала ойынсыз өспек емес, жан-жақты дамымақ емес. Мектепалды даярлық тобында балаларға ойын арқылы сабақтың сапасын арттыруға толық мүмкіншілік бар.

Ойын арқылы бала түрлі логикалық жаттығуларды орындауға төселеді. Бұл жөнінде белгілі психолог – ғалым А.А. Люблинская **«Зейін баланың белсенді әрекетінде туындап қана қоймай, олардың жақсы ұйымдастырылған іс – әрекетінде. Бәрінен бұрын олардың ой еңбегінде де қолдау табатынын айтады».**

Мектеп жасына дейінгі баланы дамытатын, өсіретін, әрі тәрбиелейтін де негізгі іс – әрекет ойын. Ойын арқылы бала қоршаған ортамен, адаммен, олардың еңбегімен, қарым – қатынасымен танысады. Ойын арқылы олардың ой-өрісі дамиды. Ойын үстінде балалар әртүрлі рөлде жолдастарымен қарым – қатынас жасауға, ойын үстінде ойлана отырып жауап беруге, қиялдауға, елестетуге қабілеттері қалыптасады. Сөздік ойындары балалардың ойлау, есте сақтау қабілеттерін дамытады.

Балаларды ойын арқылы дамыту-олардың физикалық, когнитивтік, әлеуметтік және эмоционалдық дамуына оң әсер ететін ең тиімді әдістердің бірі. Ойын-бала үшін басты әрекет, ал оның көмегімен білім беру және тәрбиелеу үрдісі әлдеқайда жеңіл әрі қызықты өтеді.

***Ойынның бала дамуына тигізетін пайдасы мынадай:***

***Ақыл-ой дамыту-***логикалық ойындар (шахмат, ребустар, жұмбақтар) ойлау жылдамдығын арттырып, есте сақтау қабілетін күшейтеді.

***Шығармашылық қабілетті дамыту*** - театрландырылған ойындар, сурет салу немесе құрастыру ойындары қиял мен шығармашылық ойлауды жақсартады.

***Командалық жұмысқа үйрету***-топтық ойындар балаларға бір-бірімен қарым-қатынас жасауды, пікір алмасуды және өзара көмектесуді үйретеді.

***Қозғалыс белсенділігін арттыру-***доп ойындары, эстафеталар, жүгіріп ойнайтын ойындар денсаулықты нығайтып, күш-қуатты арттырады.

***Эмоциялық интелектіні дамыту***-ойын барысында балалар өз эмоцияларын бақылауды, өзгені түсінуді және түрлі жағдайларда дұрыс әрекет етуді үйренеді.

* Рөлдік ойындар: «Дүкен», «Дәрігер», «Құрылысшы» сияқты ойындар
* Логикалық ойындар: жұмбақтар, ребустар, сөзжұмбақтар.
* Қиялды дамыту ойындары: ертегілер құрастыру, оқиғаның аяқталуын ойлап табу.

**Сурет салу және қолөнер**

Сурет салу арқылы балаларды адамгершілікке, әсемдікке, сұлулыққа, жинақылыққа тәрбиелейміз. Бейнелеу іс-әрекеті барысында тәрбиенің сенсорлық, ақыл-ой, эстетикалық, адамгершілік және еңбек пен дене тәрбиесінің алуан түрлі жақтары жүзеге асырылады. Бала ақыл-ой операцияларының негізінде өз жұмысының нәтижесін ойша елестетіп алып, содан кейін әрекет ете бастайды. Мектепке дейінгі тәрбиеленушінің эстетикалық дамуы оның жеке тұлғалық мәдени базисінің құрылымын бейнелеу өнері бойынша өтетін ұйымдастырылған оқу іс-ірекеттерімен шектеліп қана қоймай,табиғат құбылысындағы өнерді қабылдау өзіндік көркемдік әрекет процесінде өрлеуі тиіс.Шығармашылық жұмыс жасауда жетістіктерге жету үшін қолданылатын әрбір әдіс-тәсілдер арқылы ұйымдастырылған оқу іс-әрекеттері түрленіп өтуі, баланың жан-жақты тәрбиеленуіне ықпалын тигізеді.Соның бірі бейнелеу өнері және оның әдістері. Осы шығармашылық жұмыстың мақсаты-баланың қабілеті мен мүмкіндік деңгейіне қарай бейнелеу өнерінің ерекшеліктеріне машықтандыру. Балалардың көркемдік әсемдігін дамытуға жәрдемдесу. Шығармашылық жұмысында алынған тақырыптар балалардың жас шамасына лайықты түрде, жүйемен топтастырылды. Шығармашылық жұмысының үлгісі мектепке дейінгі ұйымдарда мектеп жасына дейінгі ересектер тобының балаларымен жұмыс жасайтын сиқырлы бояулар ұйымдастырылған оқу іс- әрекетінде жүзеге асады.

**Сурет салудың әдіс -тәсілдері**.

А).Бастыру.

Ә). Саусақпен сурет салу.

Б). Далаппен сурет салу

В).Нүктелер арқылы сурет салу.

Г).Сия тамшысы графикасы- (кляксография)

Ғ).Дақ графикасы.

Д).Тамшуырмен (пипеткамен) сурет салу

Е).Үрлеу немесе түтікше арқылы сурет салу.

Ж).Жіп графикасы.

З).Жіппен сурет салу.

И).Бір басылымды сурет (монотипия)

К).Мәсуекпен (тіс щеткасымен) сурет салу

Қ).Граттаж.(тырнау әдісі)

Л).Балауыз шаммен сурет салу.

М).Құммен сурет салу әдісі.

Н).Сулау тәсілі.

**Саусақпен сурет салу.**

Саусақ кескіндемесі, саусақпен сурет салу – қоршаған әлемді (саусақпен, алақанмен,табанмен) бейнелеудің тағы бір әдісі болып табылады. Саусақпен сурет салу әдістемесі бояуды (гуашь, майлы бояу) және оның қасиетін (бояу қабатының барқыт тәрізділігі, жабысқақтығы, тұтқырлығы) сезінуге көмектеседі.

Қолдану ережесі:

- жайпақ табаққа бояу, кішкентай құмыраларға су құю:

- әр саусақты бір түсті бояуға батыру, қағазға түсіріп болған соң құмырадағы суға жуып, қағаз сүлгісімен сүрту;

- алақанымен сурет салғанда бояуды табаққа құйған жөн. Ағаштың суретін салғанда саусақпен алдымен діңі мен бұтақтарын бейнелейді, содан кейін алақанға сары, жасыл және қызғылт сары бояуды жағып, жапырақтардың суретін салады. Үлкен ақ қағазға күннің суретін үлкен етіп салып, ал шеңбер бойымен балалар алақандарын бастыру арқылы шуақтарды түсірсе, өте әдемі сурет шығады (ұжымдық жұмысқа ыңғайлы). Саусақ кескіндемесінің көмегімен орамалды әшекейлеуге, аңдардың іздерін, пейзаж суреттерін тамаша етіп бейнелеуге болады .

**Нүктелер арқылы сурет салу.**

Нүктелер арқылы сурет салу (нүктелі сурет)дәстүрден тыс әдіске жатады.Сурет көптеген жекелеген нүктелер арқылы бейнеленсе ,онда бұл сурет техникасы пуантилизм деп аталады. Ашық түсті майлы бояу алынып,нүктелер қылқалам ұшы немесе саусақтармен тықылдату әдісімен түсіріледі,нүктелердің көлемі әр түрлі болуы мүмкін.балаға нүктелерді сызықтармен қосу ұсынылады.Пайда болған бейнені аяқтауға,бояуға ,сюжет ойластыруға және ат қоюға болады. Негізгі бейнені толықтырған соң ,сурет қосымша фонмен толықтырылады.

**«Сия тамшысы» графикасы-кляксография**

«Сия тамшысы» (дақ тамшысы) әдісінде балаларды қара және түрлі- түсті «сия тамшысын» түсіре білуге үйрету көзделеді. Бұл үшін: - қағазға сия тамызып алу,сия тамшысынан қалған дақтың не нәрсеге ұқсайтынын табу,қосымша бөлшектерін бейнелеу: - сия тамшысын қағазға түсіру,қағазды көтеріп немесе бүгіңкіреп,субояқты парақ бетімен ағызып бейне туғызу: - мәсуекке субояқ жағып,ұсақ тамшылар,содан соң кей жерлерге ірі және орташа тамшылар түсіру керек Әр түрлі бағытта жүргізілген сызық, нүктелерді пайдаланып,тамшының пішінін өзгертуге болады. Бала алғашқыда қағаздағы тамшыны әр түрлі нәрсеге ұқсатуға тырысады., қағазды ары бері аударып көреді.Соңынан ойлана келе ,тамшыны қандай да бір бейнеге ұқсайтындай етіп түсіруге ұмтылады. Шеттерін үрлеп, жөнге келтіреді, яғни «дақтан бейне тудырады».

**Дақ графикасы.**

Дақ графикасы- бала үшін өте қызықты әдістердің бірі. Дақ графикасы балаларға түспен эксперимент жасауға,суретті өз қалауы бойынша аяқтауға мүмкіндік туғызады. Бұл үшін: - қағазды екі бүктеу; - оның бір бөлігіне субояқтан ашық түсті дақ түсіру; - қайтадан қағазды бүктеп, субояқ кеппей тұрғанда үстінен қолмен сипау керек. Қағазды ашқанда симметриялы бейне пайда болады. Затқа ұқсайтынын тауып, жетпеген бөлшегін толықтырса болады.

**Тамшуырмен( пипеткамен) сурет салу**

Тамшуырмен сурет салмас бұрын тәрбиеші балаларға бояумен эксперимент жасап көрсетуге болады: - кішкене көлемді алты шыны ыдыс алу,оның үшеуіне су құю; - суға бояу (қызыл, сары, көк) қосу; - Бос шыны ыдысқа қызыл және сары түсті суларды құйып араластыру керек. Бала қызғылт сары бояудың қалай пайда болғанын көзбен көреді. Басқа бояуларды да араластырады . Нәтижесінде сия көк және жасыл бояулар пайда болады. Содан кейін: - резенкесі жуан тамшуыр (пипетка) алады оған шыны ыдыстағы бояулар құйылады , түрлі –түсті тамшыны қағазға тамызу қажет. - таяқша немесе ескі фломастер алып,сия тамшысынан әр жаққа бағытталған толқынды жолдар салу керек - түсті тамшыларды тамшуырмен сорып ,өзге орынға тасымалдауға,шеттерін түтікшемен үрлеп,әсем пішінге келтіруге болады. Бұл әдіс баланың ұсақ қол қимылын,тыныс алу ағзаларын,тілін дамытады.

**Үрлеу немесе түтікше арқылы сурет салу**

Бұл үшін: - коктейль түтікшесін алып , оны дәл ортасынан бөлу ; - ақ қағазға бояудың бір тамшысын немесе бояудың екі түрін суға езіп,бір – бірімен жақын етіп тамызу ; - әр түрлі бұтақшалар пайда болу үшін тамған бояудың дәл ортасынан сыртқа қарай әр түрлі бағытқа үрлеу ; - сулы шүберектің ұшын бояуға малып , дөңгелектей отырып , бет – әлпеттің пішінін келтіру ; - суретті кептіріп , жіңішке қылқаламмен көз , мұрын , қас , ерінің суретін салу керек . Мұндай «сиқырлы» суреттерді салу баланың бойындағы көркемдік қабілетті , ауыз бұлшық еттерін , тыныс алуын жаттықтырып , тілін дамытады.

**Жіппен сурет салу**

Жұмыстың мазмұны: 1 картоннан көлемі 25х25см экран әзірлеу; 2 картонға бір түсті барқыт қағаз немесе фланель жапсыру; 3 фланель немесе барқыт қағазға жүн жіптер қойылады.оларды сұқ саусақпен әсипап,берігірек орналастыруға болады.Жіптерден түрлі түсті бкйнелер жасауға болады. Балалар үйлесімділігін табуға үйренеді. Сондай-ақ, бұл әдіс баланың қиялын, талғамын, қолдың ұсақ қимылы мен тілін дамытады

**Құммен сурет салу әдісі**

Балаларға құммен сурет салу әдісі өте қызықты болмақ, өйткені олар құммен ойнағанды қатты ұнататыны сөзсіз. Қолдану ережесі:

- Ақ қағаз бетіне суреттің пішіні сызылып алынады;

- пва желімін сызылған сызық бойымен, қылқаламмен жағып шығамыз;

- жағылған желімнің үстіне ыдыстағы құмды себелеп шығамыз.

Сулау тәсілі:

- Қағаздың бетін толық сулап, гуашь, акварель бояуы, бормен сурет салады.

Сурет салу арқылы бала бойында көркем өнер туралы білім қалыптасады. Шығармашылығы дамиды. Авторлық бағытта бейнелей біледі. Отбасы және балабақша ынтымақтастығы орнайды. Балалардың іскерлік қабілеті дамып, эстетикалық талғамы артады. Сурет ісәрекеттері арқылы бейнелеу өнеріне деген сүйіспеншілік оянады.

Көркемдік – шығармашылық әрекеті, бейнелеу өнерінің дәстүрден тыс түрлері баланың шығармашылық қабілеттілігін, қиялдауы мен ойлауын, жауапкершілігін, өз пікірін ашық айтуын, дербестігін – барлық қасиеттерінің ашылуы мен дамуына септігін тигізеді. Дәл осы қасиеттер бүлдіршіннің болашақ өмірдегі жетістік формуласының негізі болып табылады.

Қолөнер баланың шығармашылық қабілетін дамытатын қызықты және пайдалы іс. Дамытып қана қоймай, қияын шыңдайды, зейін тұрақтылығын күшейтеді, қолдың моторикасын дамытады, жақсы көңіл-күй сыйлайды және қолдың ептілігін, шыдамдылық пен табандылыққа үйретіп, ойлау қабілетін жетілдіреді, табиғи материялдарын пайдалануды үйренеді**. Қолөнер арқылы шығармашылықты дамыту жолдары:**

1. **Мүсіндеу (пластилин, сазбалшық, қамыр)**

-Баланың қол икемділігін дамытады;

-Кеңістікте ойлау қабілетін арттырады;

-Қиялын іске асыруға мүмкіндік береді;

**2. Аппликация және коллаж жасау**

- Түрлі-түсті мата , қағаз, табиғи материалдардан әдемі бейнелер құрастыру;

-Баланың түстерді ажыратуын жақсартады;

-Логикалық ойлау мен көркемдік қабілетін дамытады;

**3. Кестелеу және тоқу**

-Ұқыптылық пен шыдамдылыққа тәрбиелейді;

-Қол моторикасын жақсартады;

-Еңбекқорлық пен ептілікті дамытады;

**4. Моншақпен және табиғи материалдармен жұмыс**

-моншақтан әшекей бұйымдарын жасау арқылы қиялын дамыту.

-жаңғақ, жапырақ, гүл сияқты табиғи материалдардан әдемі компощициялар құрастыру.

**5. Макеттер мен пішіндер жасау**

-Қағаз, картон, ағаш бөліктерінен макет жасау арқылы кеңістіктік ойлауды жетілдіру;

-Жобалау және құрастыру қабілетін дамыту;

**Музыка мен би арқылы шығармашылық дамыту**

Музыка тәрбиесі жастарды өнер құндылықтарын жасауға қатыстыра отырып, олардың бойында белгілі адамгершілік, көркемдік талғамды, шығармашылық қабілетті дамытады. Музыка өнері әрбір оқушыны әсемдік әлеміне үйретіп қана қоймай, оны қорғауға және рухани мәдени деңгейін көтеруге табиғи жағдай жасайды. Өнер адамның тек қана рухани өмірінң құрамдас бөлігі болып қана қоймай, әлеуметтендірудің аса пәрменді ққұралы болды. Ұрпақтан ұрпаққа мирас болып келген халықтық қазынаны, оның таңдаулы үлгілерін жеткіншек ұрпақты тәрбиелеу құралына айналдыру, нақтырақ айтқанда, олардың көркемдік, музыкалық, эстетикалық талғамы мен мәдени деңгейін жоғарылату-басты міндет.

Ұлы Абай атамыз өмір шындығын дәл бейнелеу жөнінде поэзия мен музыканың рөлін былайша суреттеді: әсемдік сыры, биік мұратталғандары, шығармадағы дарындлық пен шеберлік ән мен күйді орындаудағы дәстүрлер, т.б. мәселелерді көтере келіп, эстетикалық тәрбиенің негізгі өлшемдеріне ғылымиталдаулар жасады. Ғұлама Әбу Насыр әл Фараби «Музыкалық идея оны жүзеге асыратындай әрекет ету қабілетінсіз іске аспайды, музыканы көп тыңдау, жаттығу түрлерін бір-бірімен салыстыру, әуендеіталдау, әрбір тонның дыбыстық әсерін мұқият есептей білу арқылы музыкалық қабілетті дамытуға болатынын айта келіп, тәрбиелеу барысында тәжірибе жинақтаудың рөлі зор екенін атап көрсетеді», т.б. өзгерісін бақылап сезінуге үйретеді.Оқушы эстетиткалық сезім мен эмоциялық көңіл күй арқылы қоршаған ортаны әсерлене сезінеді. Сол арқылы оның музыка жөніндегі ойы мен талғамы қалыптасады. Музыка шығарманы талдау әңгімелесі әдісі арқылы жүргізіледі. Көркемдік құралын, көркем бейнелердің жасалу жолдарын сабақтың тақырыбы ретінде алынған белгілі бір мәселе төңірегінде талдау оқушы танымын кеңейтіп, сөздің қорының молаюына жол ашады.

Музыка сабақтарында балалар жан-жақты даму барысында алдына көптеген мқсаттар қоя біледі. Яғни, музыканы тыңдай білуге үйрету, оны тұтастай қабылдау, сезіну, музыкалық мәнерге баулу, дыбыстардың типін түсіну және музыкаға қызығушылықтарын арттыру. Жан-жақты музыкалық даму баланың ішкі жан дүниесін дамытады, музыка өнерін терең және толық қабылдап қана қоймай, айналадағы дүниеге, адамдарға деген көзқарасын өзгертеді. Ән айту, мыузыка тыңдау, музыка әдебиеттерімен танысу, музыкалық сауат және қозғалыс музыкаға тәрбиелеудің міндетті бөлімдері. Музыклаық шығармашылық ән айту, тыңдау, музыкалық сауаттылық және музыкалық ырғақ педагогикалық процесстермен байланыста болса ғана, шығармашылық белсенділік нәтижелі болады. Үйірмелерде оқушылар музыка сабағында алған білімін кеңейтіп, орындау дағдыларын тереңірек меңгеруге мүмкіндік алады. Музыка сабағында да ойын технологиясын қолдана отырып, материалды тез меңгеруге, музыкалық шығармаларды қабылдауға, әуенді ести білуге үйретуге болады. Ойын әрекеті естің, ойлау мен қиялға, барлық таным үдерісіне әсерін тигізеді. «Әуенді тап», «Шатасқан ноталар». «Кім немесе не үні екенін тап», «Әуенге қозғалыс ойла да, сыйла», «Музыка арқылы менің эмоцияларым», «Әнді тап», т.б. Музыкалық ойындар оқушының музыкаға деген құлшынысын, қызығушылығын арттырып қоймай, есте сақтау, ойлай білуге, ажырата, салыстыра алуға баулиды.

**Музыканың баланың дамуына әсері:**

* Есту және еста сақтау қабілетін жақсартады.
* Тілдік дағдыларын жетілдіреді.
* Қозғалыс координациясын дамытады.
* Әлеуметтік дағдыларынг қалыптастырады.

Ең бастысы, балалар музыкамен еркін жұмыс істеп, оны ләззатпен қабылдауы керек.

**Музыканың балаға тигізер пайдасы мынадай:**

Мұхтар Әуезовтің: «Әнге әуес, күйге құмар бала жаны сұлу, өмірге ғашық болып өседі» деген.  
Кәзіргі заманғы ғылыми зерттеулер музыкалық қабілеттерінің дамуы музыка мәдениеті негізінің қалыптасуы екенін айтады- яғни, музыкалық тәрбиені мектепке дейінгі жастан бастау керек. Балалық шақта музыкалық әсердің тақыр-таза болуының кейін орнын толтыру өте киын. Сөйлеу үшін сөздік орта қажеттілігі сияқты, музыканы жақсы көруі үшін балада түрлі дәуірлер мен стильдердегі музыкалық шығармаларды қабылдай білу тәжірибесі болуы тиіс, оның ырғағына үйренуі, яғни көңіл күйін тани білуі тиіс. Жасынан бесік жырын тындап өскен, санамақ айтып, ертегі тыңдап, ойын-күлкі арасында өскен бала көпшілік бақылауға қарағанда, неғұрылым шығармашылықты, музыкалық дамыған болатындығы анық. Музыкалық даму жалпы дамуға ештеңемен алмастыра алмайтындай әсерін тигізеді: адамның эмоциялық аймағы қалыптасады, ойлауы жетіледі, өнердегі және өмірдегі сұлулыққа сергектігі тәрбиеленеді.

**Жан-жақты дамыған азамат тәрбиелеуде эстетикалық тәрбиенің басты саласының бірі – музыка мен ән.**Музыка адамның жан дүниесін тебіренте отырып, оның өмірге деген көзқарасын, әдет, мінез-құлқын қоғам мүддесіне сәйкес қалыптастыруға, әдемілік заңымен өмір сүруге тәрбиелейді. Әуен мен қимыл ақрылы олар өз эмоцияларын білдіріп, дене қимылын жетілдіріп, ойлау қабілеттерін дамыта алады.

**Би-**баланың дене қозғалысы үйлестіріп қана қоймай, оның қиялын, эмоциялық сезімталдығын және шығармашылық қабілетін дамытуға ықпал ететін ерекше өнер түрі. Би арқылы бала өз ойын қимылмен жеткізіп, дене икемділігін дамытады және ритмді сезіну қабілетін арттырады.

**Би арқылы дамыту әдістері:**

1. **Ритм мен қимылды үйлестіру**

-музыкаға сәйкес деген қощғалыстарын үйлестіру арқылы баланың ырғаақ сезімін дамыту;

-қарапайым қимылдардан бастап, күрделі би қимылдарына көшу;

**2) Импровизациялық би**

-балаларға өздерінің қалауы бойынша еркін биллеуге мүмкіндік беру;

-музыканың эмоуиялық мәнін түсініп, сол арқылы қимылмен өзіндік ойларын жеткізу;

**3) Хореографиялық би**

-Балаларға белгілі бір тақырыпқа сай би қойылымын дайындау;

-Түрлі стильдегі билерді үйретіп, олардың қозғалыс репертуарын кеңейту;

**4) Ойын элементтері бар билер**

-балаларға қарапайым қимылдар арқылы ойын түріндегі билерді орындау;

-бқл олардың қимыл-қөозғалыс дағдыларын жетілдіреді;

**5) Ұлттық және заманауи билерді үйрету**

-қазақтың ұлттық билері мен басқа халықтардың дәстүрлі билерін таныстыру;

-балаларға әртүрлі стильдердегі билерді көрсету арқылы мәдениетке деген қызығушылығын арттыру;

Бидің бала дамуына әсері: денсаулықты нығайтады, икемділікті арттырады, ритм сезімін дамытады, өзін еркін ұстауға және сенімді болуға көмектеседі. Эмоциясын қимыл арқылы жеткізуге, топтық билер арқылы әлеуметтік дағдыларын қалыптастырады.

**Әдеби шығармашылық**

**Қазіргі таңдағы мұғалімнің басты міндеттері оқушыны тек біліммен сусындату ғана емес, шығармашылық ойлауын дамыту, іскерлік пен қабілет дағдыларын өз бетінше қалыптастыру.** Оқушылардың бойында шығармашылық қызығушылықтардың болуы – олардың сабақ барысындағы белсенділігінің, білім сапасынын, оқудың оңды серпіндерінің  артуына ықпал етеді, бұл оқытудың тиімді үдерістерінің дамуына жол ашады.

Алға қойған мақсат пен міндетті орындау үшін оқушы жастардың танымдық, шығармашылық әлеуетін жан-жақты өсіруге ден қою қажет. Шығармашылық дегеніміз оқушының белсенділігі мен дербес іс-әрекетінің ең жоғарғы түрі. **Шығармашылық қабілеті жоғары дамыған адамдар үшін келесі белгілер тән:**

-өзін-өзі жоғары бағалау;

- жаңа идеяларға ашықтық;

- белгісіздікке икемділік;

- тәуелсіздік; табандылық;

- мәселені сезіне білу;

- икемділік;

- өмірлік жағдайларға қатысты бағалау критерийлерінің (жақсы немесе жаман) болмауы.

Шығармашылық тұлға бойында батылдық, еркіндік, ұшқырлық, сезімталдық сияқты қасиеттермен қатар ерекше ой қызметтері, қайшылықтарды түсіну, заңдылықтарды анықтау, шығармашылыққа деген құштарлық болуы керек. Оқыту сабақтарының шығармашылық сипаты оқушының танымдық белсенділігін оятып, шығармашылық қабілеттерінің дамуына, тәртіптілік пен жолдастыққа,  адамгершілік қасиеттеріне әсер етеді.

Әдеби шығармашылық - адамның ойлау қабілетін дамытып, қиялын кеңейтетін ерекше өнер. Көркем әдебиет жазу немесе өлең шығару арқылы бала өз ойын жеткізуді үйреніп, тілдік қорын байтады.

**Шығармашылықты дамытудың пайдасы:**

**Әдеби шығармашылықты дамыту әдістері:**

1. **Ертегі құрастыру**

**-**балаларға белгілі бір кейіпкерлер немесе оқиға желісі беріліп, олардан жаңа ертегі ойлап табуын сұрау.

**-**«Егер сен ертегі кейіпкері босаң...» деген бағытта шығармашлыық тапсырмалар беру.

**2. Комикс және иллюстарция жасау**

**-**балаларға өздері ойлап тапқан әңгімелерге суреттер салғызу.

-сюжет желісін бейнелейтін шағын комикстер құрастыру.

**3. Жаңа оқиға ойлап табу**

-танымал ертегі немесе әңгімеге балама нұсқа ойлап табу.

-оқиғаның басын беріп, балаларға өздігінен жалғастыруға мүмкіндік беру.

**4. Өлең және шағын әңгімелер жазу**

-балаларды рифма мен ырғақты сезінуге үйрету.

-«Бір сөйлемнен басталған оқиға» ойыны арқылы олардың әдеби ойлауын дамыту.

**5. Сөздік қорын кеңейту**

-жаңа сөздер үйретіп, олардың әңгімелер мен диалогтарда қолдануға ынталандыру.

-оқылған кітаптар мен ертегілер бойынша талқылау өткізу.

**Әдеби шығармашылықтың пайдасы:** баланың сөздік қорын байытады, логикалық және сынтұрғысынан ойлауын дамытады, қиялын, ойлау жүйесін жетілдіреді, өзін еркін білдіруге үйретеді, жазу дағдысын қалыптастырады. Баланың әдеби шығармашылығын дамыту-оның ішкі әлемін ашып, өз ойын еркін білдіруіне мүмкіндік береді. Ең бастысы, шығармашылық еркіндік беру және жазуға деген қызығушылығын қолдау маңызды.

**Әдеби шығармашылықпен қалай айналысудың бірнеше жолы бар:**

1. **Күнделік жазу**-*күнделікті өмірде болған оқиғаларды қағазға түсіру жазу дағдысын дамытады.*

2.**Өлең шығару**-*қарапайым рифмалардан бастап, толыққанды өлеңдерге дейін жазуға болады.*

3.**Ертегі немесе қысқа әңгімелер жазу**-*қиялға ерік беріп, қызықт оқиғалар ойлап табу.*

4.**Кітап оқу-***көркем әдебиеттерді көп оқу арқылы жазу стилін жақсартуға болады.*

5.**Шығарма байқауларына қатысу**-*өз туындыларын жариялап, пікір алмасу арқылы дамуға болады*.

Әдеби шығармашылық –баланың тілдік логикалық және шығармашылық қабілеттерін жетілдіретін тамаша құрал. Сондықтан, өз ойыңды еркін жеткізу үшін жазуға көбірек көңіл бөлген дұрыс.

**Ата-аналарға арналған әдістеме**

**Бала шығармашылығын дамыту-**оның қиялы мен қабілеттерін ашуға көмектесетін маңызды процесс. Ата-аналар баланың шығармашылық дамуына қолайлы орта жасап, оны ынталандырып, қолдау көрсетуі керек.

1. **Бала шығармашылығын дамытудағы негізгі қағидалар**

**-Еркіндік беру-** балаға өз ойын еркін білдіруге, жаңа нәрселерді сынап көһруге мүмкіндік беру.

**-Қолдау көрсету**-балаға сенім білдіру, оның еңбегін бағалау.

**-Қателесуге рұқсат беру**-бала шығармашылық барысында қателессе, оны сынға алмау, керісінше, қателіктерден сабақ алуға бағыттау.

**-Ойын арқылы дамыту**-балалар ойын арқылы оңай әрі еркін дамиды.

**-Шығармашылық орта қалыптастыру**-бала шығармашылық атмосферада өсуі керек (кітаптар, суреттер, музыка, қолөнер құралдары, театр т.б.)

**Ата**-**аналарға бала шығармашылығын дамытуда ұсынылатын әдістер:**

Баланың шығармашылық қабілеттерін дамыту үшін ата-аналар оның ойлау, қиялдау және өзіндік көзқарасын еркін білдіруіне мүмкіндік беруі керек.

1. **Шығармашылық орта қалыптастыру;**

* Үйде баланың шығармашылықпен айналысуына арнайы орын бөліңіз.
* Түрлі материалдар дайындап қойыңыз.
* Баланы шығармашылық, әрекеттерге ынталандыру үшін кітаптар, суреттер, музыкалық аспаптар ұсыныңыз.

1. **Ойын арқылы дамыту**

* Баламен рөлдік ойындар ойнаңыз.
* «Керемт ойлап тап!» ойынын ұйымдастырыңыз.
* Конструкторлар мен мозайкалар арқылы қиялын дамытуға көмектесіңіз.

1. **Әдеби шығармашылықты қолдау**

* Баланы күнделік жазуға, ертегі немесе шағын әңгімелер ойлап табуға ынталандырыңыз.
* Оқыған кітаптары бойынша өз пікірін айтуға үйретіңіз.
* Оқиғаның балама нұсқасын ойлап табуға мүмкіндік беріңіз

1. **Қолөнер және сурет арқылы дамыту**

* Еркін сурет салуға жағдай жасаңыз, бояулармен, қарындаштармен жұмыс істеуге ынталандырыңыз.
* Түрлі материалдардан қолөнер бұйымдарын жасауға көмектесіңіз.
* Жапырақтардан, тастардан, құмнан шығармашылық жұмыстар жасауға жағдай жасаңыз.

1. **Музыка және би арқылы дамыту**

* Әртүрлі жанрдағы музыкаларды тыңдатып, оның әсерін сұраңыз.
* Ырғақты сезіну үшін би билеуге немесе қарапайым қимылдарды қайталауға үйрету.
* Музыкалық аспаптарда ойнауға ынталандырыңыз немесе қарапайым әуендерді дауыспен қайталау дағдысын қалыптастырңыз.

1. **Табиғатпен байланысты шығармашылық**

* Табиғаттар серуендеп, оны бақылап, сезінуге мүмкіндік беріңіз.
* Баланы табиғи материалдармен жұмыс істеуге үйретіңіз.
* Көктемгі гүлдер, күзгі жапырақтар туралы әңгімелер мен суреттер жасауға бағыттаңыз.

1. **Қиялды дамытуға арналған әдістер**

* «Егер...» сұрақтарын қолданыңыз (мысалы, Егер сен сиқыршы болсаң, не істер едің?).
* Баланы өз қиялын суреттеуге немесе жазып көрсетуге ынталандырыңыз.
* Ертегілер мен мультфильмдердегі кейіпкерлерге жаңа оқиға ойлап табуға шақырыңыз.

1. **Баланың шығармашылығына қолдау көрсету**

* Оның еңбектерін бағалап, мақтап сенімділігін арттырыңыз.
* Жасаған жұмыстарын үйде көрінетін жерге қойып немесе арнайы альбомда сақтаңыз.

Баланың шығармашылық бастамаларына қолдау көрсетіңіз және жаңа идеяларын дамытуына көмектесіңіз.

1. **Қателерден аулақ болу керек.**

* **Шамадан тыс бақылау**. Тұрақты басшылық баланың еркіндігі мен эксперимент жасауға деген ұмтылысын шектейді.
* **Сын**. Шығармашылық нәтижені тым қатал бағалаудан аулақ болыңыз. Жағдай пен процеске назар аударған дұрыс.
* **Салыстыру**. Балаңызды басқа балалармен салыстырмаңыз. Бұл оның мотивациясын және өзіне деген сенімділігін төмендетуі мүмкін.

**Ата-аналарға ұсынылатын практикалық ұсыныстар:**

* Шығармашылықты дамыту үшін практикалық жаттығуларды енгізу (мысалы, ассоциация ойындары немесе көзді жұмып сурет салу).
* Өмірден алынған мысалдарды талқылап, оларды шешу жолдарын табыңыз.
* Педагогтер мен мектеп психологынан жеке ұсыныстар алыңыз.

Осылайша, балалардың шығармашылығын қолдау – олардың болашағына салынған инвестиция. Балаңыз өз идеяларын еркін жеткізе алатындай жағдай жасай отырып, сіз оның табысты, сенімді және үйлесімді тұлға болуына көмектесесіз. Балаларымыздың шығармашылық әлеуетін дамытудың тиімді жолдарын бірлесіп табу үшін жиналысымызға барлық ата-аналарды шақырамыз.

**Ата-ананың басты міндеті**-баланың шығармашылығын шектеусіз дамытуға жағдай жасау. Баланың қызығушылығына назар аударып, оған еркіндік беріп, жаңа нәрселерді үйренуге ынталандыру қажет. Ең бастысы-шығармашылық процесстен ләззат алуын қамтамасыз ету.

**Мұғалімдерге арналған әдістеме**

Оқыту мен тәрбиелеудің ұйытқысы – ұстаз. Белгілі ағартушы Ж. Аймауытов ұстаз қызметін былай сипаттайды: «Балаларға білім берумен, тәрбиелеумен мұғалімнің қызметі тәмәм болмайды. Ол - шәкірттердің алдағы өмірін өз басынан кешірген тәжірибесіне таянып, оларға келешекте өмірден аяғын шалыс басып, соққы жеп өкінбеске күні бұрын сақтандыратын қорғаушысы, қамқоры.» Ұстаз-баланың шығармашылық әлеуетін ашатын негізгі тұлға. Ол оқушылардың қиялын дамытып, олардың өз ойын еркін жеткізуіне, жаңа идеяларды жүзеге асыруына мүмкіндік береді. Шығармашылық қабілеттерін дамыту арқылы бала өмірге деген қызығушылығын арттырып, болашақта өз жолын табуға дайын болады. **Ұстаздың мақсаты** - оқушылардың шығармашылық қабілеттерін дамытып, қиялын, өзіндік ойлау дағдысын жетілдіріп, өнерге қызығушылығын арттыру және жаңа идеяларды жүзеге асыруға мүмкіндік беру болып табылады. Осы тұста ұстаздың бала дамытудағы маңызды рөлдерін атап өткен дұрыс болар:

1. **Шығармашылық орта қалыптастырып**- оқушыларға еркін ойлау мүмкіндігін беру, қателік жасаудан қорықпайтын атмосфера орнату, олардың ерекше идеяларын қолдап, бағалау.
2. **Оқушыларды ынталандыру және қолдау:** жетістіктерін мадақтау, қызықты тапсырмалар арқылы оқушыны ізденуге бағыттау.
3. **Түрлі әдістерді қолдану:** ойын арқылы шығармашылықты дамыту, сурет, музыка, театр элементтерін қолдану, шығармашылық тапсырмалар беру.
4. **Топтық және жеке жұмыс жүргізу**: топтық жұмыстар мен дебаттар ұйымдастыру, әр оқушының жеке шығармашылық қабілеттерін дамытуға мүмкіндік беру.
5. **Сыни ойлау дағдыларын дамыту**: логикалық ойындар мен тәжірибелер ұйымдастыру, оқушыларға өз идеяларын қорғауға мүмкіндік беру.
6. **Оқушылардың еңбектерін көрсету:** көрмелер, байқаулар, сайыстар ұйымдастыру. «Шығармашылық бұрыш» жасап жұмыстарын жариялау. Әлеуметтік желілерде немесе мектеп сайтына үздік туындыларды бөлісу.
7. **Ата-анамен және мектем ұжымымен байланыс:** ата-аналармен бірігіп, баланың шығармашылық дамуына жағдай жасау, басқа пән мұғалімдерімен тәжірибе алмасу, оқушының жетістіктерін талқылап, талантын дамыту жолдарын қарастыру.

Ұстаз тек білім беруші ғана емес, ол-оқушының шығармашылық әлемін ашатын жетекші. Ол әр баланың ерекше қырын байқап, оны әрі қарай дамытуға көмектесуі керек. Жақсы ұстаз-оқушының арманын қолдап, оның шығармашылығын шыңдайтын тұлға!

**Шығармашылық бала өмірінің көптеген аспектілеріне әсер етеді:**

 1. **Білім берудегі табыс**. Шығармашылық балалар есептерді шешудің стандартты емес жолдарын оңай табады және оқу материалын жақсы түсінеді.

2.**Әлеуметтік бейімделу**. Шығармашылық көзқарас қарым-қатынас орнатуға және жанжалдарды шешуге көмектеседі.

3. **Жеке өсу**. Шығармашылық өзіне деген сенімділік пен өз ойын көрсетуге дайын болуға ықпал етеді.

**Мұғалімдерге бала шығармашылығын дамытудың мынадай әдістері бар:**

1. Еркін шығармашылық орта қалыптастыру.
2. Оқушылардың қызығушылығына негізделген әдістерді қолдану.
3. Ойын арқылы шығармашылықты дамыту.
4. Өнер арқылы дамыту (сурет, музыка, театр).
5. Әдеби шығармашылыққа баулу.
6. Сыни ойлау және зерттеу жұмыстары.
7. Қолөнер арқылы шығармашыл дамыту.
8. Командалық және жекелей шығармашылық жұмыстар.
9. Оқушылардың жетістіктерін көрсету және бағалау.

Ұстаз оқушының дамуына қолдау көрсетіп, әр баланың ерекше қырын ашуға көмектесуі керек. Бастысы-баланы еркін ойлауға, жаңа шешімдер табуға ынталандырып, жетістіктерін бағалай білу!

**Оқушылардың шығармашылық деңгейінің құрылымдық мазмұндық сипаттамасы**

Оқушылардың шығармашылық деңгейін анықтау және дамыту үшін оның негізгі құрылымдық компоненттерін қарастыру қажет. Шығармашылық-бұл адамның жаңашыл ойлап, өзіндік идеялар ұсынуы, стандарттан тыс шешімдер табуы.

**Шығармашылықтың құрылымдық компоненттері мыналар:**

1. **Интеллектуалдық компонент:**

Шығармашылық құрылымдық компонеттің негізгі сипаттамасына логикалық ойлау, сыниойлау, шығармашылық ойлау, қабылдау және есте сақтау, зерттеушілік қабілет, тілдік және оммуникативтік дағдылар, мәселені шешу қабілеті жатады. Ал интеллектуалды компонентті дамыту әдістеріне логикалық есептер мен тапсырмаларды шешу, мәтінді талдау және ой қорыту, дискуссиялар мен пікірталастарға қатысу, ғылыми-зерттеу жұмыстарымен айналысу, жаңа дағдылар мен білімдерді үздіксіз меңгеру жатады. Интелектуалды компонент адамның ойлау жүйесін дамытып, оның шығармашылық және аналитикалық қабілеттерін жетілдіруге көмектеседі. Бұл компонентті дамыту баланың оқу үлгеріміне, өз бетінше шешім қабылдауына және болашақтағы табысына оң әсер етеді.

1. **Эмоционалдық-коммуникативтік компонент**

Адамның эмоцияларын басқару, өз сезімдерін дұрыс жеткізу және басқалармен тиімді қарым-қатынас жасау қабілетін. Бұл компонент жеке тұлғаның әлеуметтік ортада өз орнын табуына, өз ойын еркін білдіруіне және шығармашылық әлеуетін дамытуға ықпал етеді. Өзін-өзі тану және эмоцияларды басқару оны тұрақты ұстай білу, эмпатияның болуы эмоциялық қабілеттерге жатады.

Вербалды қарым-қатынас, вербалды емес қарым-қатынас, белсенді тыңдау, көшбасшылық және топта жұмыс істеу коммуникативтік дағдыларға тән. Бұл дағдылардыдамыту әдістерін былай қарастырайық. Рөлдік ойындар, дискуссиялар мен пікірталастар, эмоцияларды тану жаттығулары, топтық және коллабрация, өзін-өзі бақылау және рефлексия жасау арқылы дамыта аламыз. Эмоционалдық-коммуникативтік компонент тұлғаның қоғаммен байланысын нығайтып, оның өзін-өзі білдіру қабілетін арттырады.

1. **Ізденушілік танымдық компонент**

Ізденушілік-танымдық компонент- адамның жаңа білімді игеруіне, өз бетінше зерттеу жүргізуіне және танымдық белсенділігін дамытуға бағытталған қабілеттер жиынтығы. Бұл компонент баланың интеллектуалдық дамыуна, шығармашылық ойлуына және ғылым мен білімге қызығушылығын арттыруға ықпал етеді. Зерттеушілік, танымдық, сыни ойлау, креативтілік пен инновациялық ойлау қабілеттері ізденушілік компонетке тән қасиет. Оны дамыту үшін жобалық жұмыстар, проблемалық оқыту, ойын және тәжірибелік әдітер, ақпарттық технологияларды пайдалану, оқушылардың өз бетінше зерттеуін қолдау мақсатында осындай іс-шараларға қатыстыру жұмыстарын ұйымдастыру керек. Оқушының өз бетінше білім алуына, ғылыми-зертеу жұмыстарымен айналысуға, шығармашылық әлеуетін дамытуға көмектеседі. Сонда ғана, оқшыларда ғылымға деген, зерттеу жұмыстарына ынталы болып, өмір бойы білім алуға бейімделеді.

1. **Шығармашылық-әрекеттік компонент**

Адамның жаңа идеяларды ойлап табу, оларды жүзеге асыру және шығармашлық қабілеттерін дамытуға бағытталған әрекеттер жиынтығы. Бұл компонент оқушылардың өз ойларын еркін жеткізуіне, шығармашылық әлеуетін ашуына және белсенді әрекет етуіне ықпал етеді. Қиыл мн елестету, креативтілік және жаңашылдық, өзін-өзі көрсету, дамыту,практикалық әрекеттер, шығармашылық белсенділік негізгі сипаттамаларына жатады. Бұл қасиеттерді дамыту үшін мұғалімдер сабақты ойын арқылы оқытып, жобалық жұмыстарға қатыстырып, өнермен айналысуын және тотық жұмыстар мен дискуссияларға, шығармашылық тапсырмалар орындауына қолдау көрсетуі керек. Оқушының өзіндік қабілеттерін дамытып, жаңа идеяларды іске асыруға, көмектеседі. Ол бланың белсенді болуынағ шығармашылық тұрғыдан ойлауына және өзін-өзі танытуына ықпал етеді. Мұғалімдер мен ата-аналар бұл компонетті дамыту үшін балаларды еркін ойлауға, ізденуге және өз идеяларын жүзеге асыруға ынталандыру қажет.

**Шығармашылық деңгейлері**

Адамның ойлау қабілетінің даму деңгейіне, жаңашыл идеяларды ойлап табу және олардыж үзеге асыру мүмкіндіктеріне байланысты анықталады. Бұл деңгейлер адамның шығармашылық процеске қаншалықты терек араласатын және оның нәтижелілігін көрсетеді. Шығармашылық деңгейдің бірнеше сатылары бар:

* **Репродуктивті** **(қайталамалы) деңгей**- бұл деңгейде адам дайын үлгілермен білімді қайталап, жаңа ештеңе қоспайды. Ол белгілі бір ережелер мен алгоритмдер бойынша әрекет етеді. Бұл деңгей шығармышылықтың алғашқы сатысы болып табылады және балаға дайын ақпаратты есте сақтап, қолдану, өз бетінше жаңа нәрсе ойлап табуы қиынға соғуы ерекшелігіне жатады. Оқушының шығармашылық тапсырмалар орындауға ынталандыру және түрлі көзқарастарды талдауға үйрету арқылы дамытуға болады.
* **Эвристикалық (ізденушілік) деңгей**- бұл деңгейдегі оқушылар белгілі бір ақпарат негізінде жаңа идеяларды ойлап табуға тырысады, бірақ әлі де белгілі бір шектеулер аясында әрекет етеді. Жобалық және зерттеу жұмыстарына қатыстырып, тәжірибелер мен эксперименттер жүргізу арқылы дамытуға болады.
* **Креативті (жаңашыл) деңгей**- оқушы шығармашылық еркіндікке ие болып, тың идеяларды ұсына алады. Өз ойларын еркін жеткізіп, стандартты емес шешімдер қабылдайды. Жаңалық ашу, жаңа өнім жасау, әртүрлі бағыттағы идеяларды біріктіре алу қабілеттері тән.
* **Инновациялық (жаңалық ашушы) деңгей**- оқушылар өзгелерден ерекше қоғаға пайдалы жаңа өнім, әдіс немесе идея ойлап табады. Толықтай бұрын-соңды болмаған идеяларды ұсынып, ғылыми жаңалықтар ашып, өнертабыстар жасайды, өзіндік шығармашылық стилі қалыптасады.

**Оқушылардың шығармашылық қабілетін бағалау көрсеткіштері**

Оқушылардың шығармашылық қабілетін бағалау олардың ойлау жүйесін, жаңашыл идеялар ұсыну деңгейін және шығармашылық тапсырмаларыд орындау сапаын анықтауға көметеседі. Бағалау барысында төмендегі негізгі көрсеткіштер қолданылады.

1. Ойлау креативтілігі мен ерекшелігі;
2. Шешім қабылдаумен проблемнаы шешу дағдылары;
3. Қызығушылық пен мотивация;
4. Эмоционалдық және эстетикалық сезімталдық;
5. Ойдың нақтылығы және мазмұндылығы;
6. Жаңашылдық пен тәуелсіздік;
7. Іс-әрекеттің тиімділігі және нәтижелілігі;

Оқушының шығармашылық қабілетін- бақылау жүргізу арқылы, жобалық жұмыстар беру, тесттер мен сауалнамалар жүргізіп, пікірталастар мен ревлексия, портфолио әдістері арқылы бағалап отыру керек. Оқушылардың шығармашылық қабілетін бағалау тек олардың жетістіктерін өлшеу емес, сонымен қатар шығармашылық дамуын ынталандырудың маңызды құралы болып табылады. Сондықтан бағалау әдістері оқушылардың қызығушылықтарын арттырып, оларды жаңа жетістіктерге жетелеуі тиіс.

**Баланың шығармашылық қабілетін бағалау және қолдау**

Шығармашылық-баланың ойлау қабілетін дамытатын, жаңа идеялар мен шешімдер табуға ықпал ететін күрделі психологиялық процесс. Баланың шығармашылық қабілетін бағалау оның танымдық, эмоционалдық және әрекеттік ерекшеліктерін анықтауға мүмкіндік береді. Бұл бағалау ғылыми негізде кешенді тәсілдер арқылы жүргізіледі.

Баланың шығармашылық қабілетін зерттеген ғалымдардың бірі **ДЖ. Гилфорд** шығармашлықты дивергентті (баламалы) ойлау қабілетімен баяланыстырған. Ол шығармашылықтың келесі негізгі көрсеткіштерін анықтаған:

**Ойлау икемділігі**-жаңа идеяларды ұсыну мүмкіндігі.

**Ойлау ауқымдылығы** - идеялардың сан алуандылығы.

**Ойлау түпнұсқалығы**-ерекше және стандарттан тыс шешімдер табу қабілеті.

**Ойлау жылдамдығы**-идеяларды тез генерациялау қабілеті.

**Л**.С.Выготский шығармашылықтың қабілетті бағалаудың нақты әдістерін жасап,оның когнитивті және эмоционалдық аспектілерін зерттеген.

Әр бала шығармашылыққа бейім келеді, бірақ оны дамытып, қолдау көсету маңызды. Баланың ерекше ойлау қабілетін бағалап, шабыттандыру арқылы оның өзін-өзі көрсетуіне және дамуына мүмкіндік береміз.

Шығармашылық қабілеттерді бағалау әдістері мынадай:

**Шығармашылық қабілетті бағалау критерийлері мынадай:**

**Шығармашылық қабілетті дамыту үшін жоғарыдағы аталған компоненттерді дамыту керек. Педагогика және психология ғылымдары бұл үдерістердің тиімді тәсіл екендігін айтуда.**

**Баланың шығармашылық қабілетін қолдау жолдары:**

* **Еркіндік** беру-баланы қатаң шектеулерсіз ойлауына мүмкіндік бері. Өзіне ұнайтын шығармашгылық бағытта таңдауға жағдай жасау.
* **Оң пікір білдіру**-оның еңбегін бағалап, күш-жігерін мақтау, «Жарайсың! Сенің идеяң ерекше!» сияқты қолдау сөздер айту.
* **Қажетті құралдармен қамтамасыз ету**-бала шығармашылығын дамыту үшін керек материалдарды беру (қалам, бояу, музыка аспаптары, қағаз, кітаптар т.б.)
* **Шығармашылық орта қалыптастыру**-өнер көрмелері, кітап оқулар, концерттерге апарып, түрлі мәдени шараларға қатыстыру.
* **Жаңашылдыққа жетелу**-«Қалай ойлайсың?», «Бұл жағдайды басқаша қалай шешуге болады?» деген сұрақтар қою арқылы ойлау қабілетін арттыру.
* **Байқаулар мен жобаларға қатыстыру-**шығармашылық байқаулар, эссе жазу, сурет көрмелері, театр қойылымдарына қатысуға ынталандыру.
* **Бірге шығармашылықпен айналысу**-балалармен бірге сурерт салу, өлең жазу, ән айту, қолөнер жасау-оның талантына сенетіндігіңізді көрсетеді.

Баланың шығармашылық қабілетін дамыту үшін оны еркіндікпен, қолдаумен және шабыттандыратын ортада өсіру маңызды. Оның жетістіктеріне қуанып сенім білдіру арқылы бала өз қабілетін барынша ашады.

Баланың шығармашылық қабілетін қолдау дүйелі дәне ғылыми негізделген әдістерді қажет етеді**. Л. С. Выготский, Дж. Гилфорд, Э.Торренс** сынды ғалымдардың еңбектері шығармашлық дамудың теориялық және практикалық аспектілерін анықтап берді. Бұл ғылыми негіздерге сүйене отырып, мұғалімдер мен ата-аналар әр баланың жеке ерекшеліктерін ескере отырып, шығармашылық әлеуетін толықтай ашуға мүмкіндік алады.

**Қолдау көрсетудің басты принциптері-**еркіндік бері, қателіктерден қорықпау, жаңа идеяларды ынталандыру және шығармшылық орта қалыптастыру. Осылайша, баланың шығармашылық қабілеттерін дамыту болашақтаоның зияткерлік және кәсіби жетістіктеріне оң ықпал етеді.

Әдебиеттер

1. Л.С. Выгодский «Вооражение и творчество в детском возрасте» Москва, Просвещение, 1991г.
2. Ы.Алтынсарин «Таңдамалы шығармалар», 1975 жыл, Алматы, ҚазССР Ғылым академиясы
3. Пиаже Ж. «Психология интеллекта» Москва, Эксмо, 2001г.
4. Леонтьев А.Н. «Деательность. Сознание. Личность», Москва, Политиздат, 1975г.
5. Гильбух Ю.З «Развитие творческих способностей у детей», Москва, Педагогика, 1989г.
6. Аймауытов Ж. «Психология», Алматы, «Рауан» баспасы, 1995ж.
7. Мұқанова М. «Жас және педагогикалық психология», Алматы, «Мектеп» баспасы, 1982ж.
8. Әбенбаев С. «Эстетикалық тәрбие негіздері», Алматы, «Дарын» баспасы, 2005 ж
9. Зак А.В. «Развитие умственных способностей младших школьников», Москва, 1994г.
10. Лайтес Н.С. «Об умственной одаренности», Москва, 1968г.